แรงซื้อหุ้นรับเหมา-ธนาคาร พยุง SET ปิดบวก 2 จุด โบรกฯมองพรุ่งนี้ไปต่อ วางแนวต้าน 1,550
แรงซื้อหุ้นรับเหมา-ธนาคาร พยุง SET ปิดบวก 2 จุด โบรกฯมองพรุ่งนี้ไปต่อ วางแนวต้าน 1,550
แรงซื้อหุ้นรับเหมา-ธนาคาร พยุง SET ปิดบวก 2 จุด โบรกฯมองพรุ่งนี้ไปต่อ วางแนวต้าน 1,550
6 ก.พ. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,635.79 จุด บวก 1.65 จุด หรือ 0.11% มูลค่าการซื้อขาย 6.94 หมื่นล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวขึ้นแต่ไม่แรงเท่าตลาดหุ้นในภูมิภาคเอเชียที่บวกได้เกือบ 2% หลังจากที่จีนจะปรับลดภาษีนำเข้าสินค้าบางประเภทจากสหรัฐฯ ส่งผลให้ตลาดหุ้นจีน และตลาดหุ้นฮ่องกงปรับตัวขึ้นแรง ขณะที่ตลาดในยุโรปที่เทรดบ่ายนี้บวกราว 0.5% และดาวโจนส์ฟิวเจอร์สก็ยังเคลื่อนไหวในแดนบวกด้วย แสดงให้เห็นเม็ดเงินไหลเข้าอย่างต่อเนื่อง
ส่วนบ้านเราได้รับแรงถ่วงจากหุ้นในกลุ่มโรงไฟฟ้า และกลุ่มสื่อสาร ที่มีแรงขายออกมามาก แต่หุ้นในกลุ่มรับเหมาก่อสร้าง, กลุ่มธนาคาร และส่งออกพวกอิเล็กทรอนิกส์ต่างปรับตัวขึ้น หลังศาลรัฐธรรมนูญนัดลงมติว่าร่างพ.ร.บ.งบประมาณรายจ่ายประจำปีงบประมาณ พ.ศ.2563 ตราขึ้น โดยไม่ถูกต้องตามบทบัญญัติแห่งรัฐธรรมนูญหรือไม่ ในวันที่ 7 ก.พ.นี้ ซึ่งหากจบได้เร็วก็จะสร้างความเชื่อมั่นให้กับนักลงทุนได้
แนวโน้มการลงทุนในวันพรุ่งนี้ (7 ก.พ.) นายวีระวัฒน์ กล่าวว่า Sentiment โดยรวมยังเป็นบวก ดังนั้นตลาดฯจึงยังมีโอกาสปรับตัวขึ้นได้ พร้อมให้แนวรับ 1,530 จุด ส่วนแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF มูลค่าการซื้อขาย 4,474.46 ล้านบาท  ปิดที่ 187.00 บาท ลดลง  10.00 บาท
GPSC มูลค่าการซื้อขาย 4,147.11 ล้านบาท  ปิดที่  76.50 บาท ลดลง   2.50 บาท
BGRIM  มูลค่าการซื้อขาย 2,630.44 ล้านบาท  ปิดที่  57.00 บาท ลดลง   4.75 บาท
PTT มูลค่าการซื้อขาย 2,536.68 ล้านบาท  ปิดที่  43.75 บาท เพิ่มขึ้น  0.50 บาท
BAM มูลค่าการซื้อขาย 2,224.28 ล้านบาท  ปิดที่  28.50 บาท ราคาไม่เปลี่ยนแปลง
ตลาดหุ้นเอเชีย
